Foto's: Verkragters sit lank | Maroela Media
Die beskuldigdes Thabo Khonkhobe (23) en Kabelo Mathe (30) word deur die polisie weggeneem Foto: SAPD, Noord-Kaap
"Kabelo Mathe (30) en Thabo Khonkhobe (23) het in die Taung-streekshof verskyn," het lt. Olebogeng Tawana, woordvoerder van die polisie, in 'n verklaring gesê.
Mathe is tot lewenslange tronkstraf gevonnis nadat hy 'n vyfjarige in Pampierstad verkrag het. Die dogtertjie het op 13 April 2013 saam met ander kinders buite haar ma se huis gespeel toe Mathe haar na 'n nabygeleë huis gelok en verkrag het.
Khonkhobe is tot 18 jaar tronkstraf gevonnis nadat hy 'n 16-jarige op 23 Augustus 2013 voor haar sesjarige sussie verkrag het. Sy kon haarself bevry en het weggehardloop. Sy het die saak by die polisie aangemeld.
"Die beskuldigdes wou nie aansoek doen om borgtog nie en was sedert hul inhegtenisneming in aanhouding," het Tawana gesê.